**Προς το σώμα εκλεκτόρων για την εκλογή Διευθυντών Τομέων**

**του Τμήματος Χημικών Μηχανικών** (Mέλη Δ.Ε.Π.)

* Έχοντας υπόψη τις διατάξεις του άρθρου 27 του ν. 4485/2017 (Α΄114), όπως τροποποιήθηκε με το άρθρο 98 του Ν.4692/2020, η αριθμ. 153348/Ζ1/15-9-2017 Υπουργική Απόφαση (ΦΕΚ 3255/Β΄/15-9-2017), όπως τροποποιήθηκε με την αριθμ. 191014/Ζ1/7-11-2017 Υπουργική Απόφαση (ΦΕΚ 3969/Β΄/13-11-2017) και το αριθμ. πρωτ. 25649/07-05-2021 έγγραφο του Τμήματος Διοίκησης., προκηρύσσονται **εκλογές** για την ανάδειξη Διευθυντών Τομέων του Τμήματος Χημικών Μηχανικών στις **29-6-2021**.
* Διευθυντής Τομέα εκλέγεται πλήρους απασχόλησης μέλος Δ.Ε.Π. μέχρι και τη βαθμίδα του επίκουρου του οικείου Τομέα για θητεία ενός (1) έτους. Αν δεν υπάρχουν υποψηφιότητες, ο Διευθυντής του Τομέα ορίζεται από τη Συνέλευση του Τμήματος μεταξύ των μελών Δ.Ε.Π. του Τομέα.
* Επιτρέπεται η εκλογή Διευθυντή για δεύτερη συνεχόμενη θητεία.
* Διευθυντής δεν μπορεί να επανεκλεγεί πριν περάσουν δύο (2) έτη από τη λήξη της δεύτερης θητείας του. Δεν επιτρέπεται η εκλογή Διευθυντή για περισσότερες από τέσσερις (4) θητείες συνολικά.
* Ο Διευθυντής Τομέα δεν επιτρέπεται να κατέχει συγχρόνως το αξίωμα άλλου μονοπρόσωπου οργάνου του οικείου ή άλλου Α.Ε.Ι., με εξαίρεση τη θέση Διευθυντή Π.Μ.Σ., Εργαστηρίου, Κλινικής και Μουσείου.
* Η προκήρυξη των εκλογών για την ανάδειξη Διευθυντή Τομέα γίνεται από τον Πρόεδρο του οικείου Τμήματος δύο (2) μήνες πριν από τη λήξη της θητείας του υπηρετούντος Διευθυντή. Ο Πρόεδρος μεριμνά για την ανάρτηση της προκήρυξης στο διαδικτυακό τόπο του Τμήματος και λαμβάνει κάθε άλλο αναγκαίο μέτρο για τη μεγαλύτερη δυνατή δημοσιοποίησή της.
* Το σώμα εκλεκτόρων για την εκλογή Διευθυντή Τομέα απαρτίζεται από το σύνολο των μελών Δ.Ε.Π. του οικείου Τομέα. Η εκλογή γίνεται με ενιαίο ψηφοδέλτιο, που περιλαμβάνει τα ονόματα όλων των υποψηφίων. Η ψηφοφορία είναι άμεση και μυστική και διεξάγεται με κάλπη. Οι εκλογείς σημειώνουν την προτίμησή τους για έναν μόνο από τους υποψήφιους Διευθυντές δίπλα από το όνομά του. Διευθυντής εκλέγεται ο υποψήφιος που συγκεντρώνει την απόλυτη πλειοψηφία των έγκυρων ψήφων. Αν κανένας υποψήφιος δεν συγκεντρώσει την απαιτούμενη πλειοψηφία, η ψηφοφορία επαναλαμβάνεται αμέσως, την ίδια ημέρα, μεταξύ των δύο (2) πρώτων σε ψήφους υποψηφίων, οπότε και εκλέγεται ο υποψήφιος που συγκεντρώνει τις περισσότερες έγκυρες ψήφους. Σε περίπτωση ισοψηφίας, διενεργείται κλήρωση από τον Πρόεδρο του Τμήματος. Για την εκλογή ή την κλήρωση συντάσσεται σχετικό πρακτικό. Ο Πρύτανης εκδίδει σχετική διαπιστωτική πράξη, η οποία δημοσιεύεται στην Εφημερίδα της Κυβερνήσεως.
* Η ψηφοφορία θα διεξαχθεί στην αίθουσα συνελεύσεων του Τμήματος στο ισόγειο του κτιρίου Δ’, από τις 10.00 π.μ έως 12.00 μ. Σε περίπτωση επανάληψης της ψηφοφορίας, λόγω μη συγκέντρωσης της απαιτούμενης πλειοψηφίας από κανέναν υποψήφιο, θα διεξαχθεί με τον ίδιο τρόπο στον ίδιο χώρο από τις 12.30 μ.μ. έως τις 2.00 μ.μ.
* **Υποψηφιότητες υποβάλλονται στη Γραμματεία του εκάστοτε Τομέα του Τμήματος Χημικών Μηχανικών μέχρι και τις 18 Ιουνίου 2021.**